Vredesproses in Midde-Ooste wys tamheid – praag.co.za — 20 jaar jonk!
Vredesproses in Midde-Ooste wys tamheid
Amerikaanse pogings om die vredesproses in die Midde-Ooste weer aan die gang te kry, het 'n terugslag beleef nadat president Barack Obama en Israeli premier Benjamin Netanyahu se ontmoeting tekens van spanning getoon het.
Nadat die twee 'n uur en 40 minute lank gesels het, wou die Amerikaanse president nie saam met sy Israelse eweknie in die openbaar verskyn nie.
Amerika is gekant teen voortgesette Joodse nedersettings op die Wesoewer. Die Withuis het egter in 'n verklaring gesê hulle bly verbind tot Israel se veiligheid.
Die twee het ook die kwessie van Iran bespreek. Netanyahu het die besoek as "postief" beskryf. Hy sal 'n besoek bring aan Frankryk waar hy samesprekinge met Nicolas Sarkozy sal voer.
Hy het na afloop an die gesprek benadruk dat die besoek aan Washington "baie belangrik" was. Die VSA se frustrasie met die Israelse premier se weiering om die aanwas van nedersettings te staak was egter duidelik.
Hillary Clinton het vroeër Netanyahu se aanbod om die aanwas van nedersettings gedeeltelik te staak, geprys as "weergaloos".
Die Arabiese wêreld het haar verklaring skerp gekritiseer. Die Palestyne sien dit as 'n stap om hulle hand in toekomstige onderhandelinge met Israel te verswak.
Die Palestyne het gedreig om geweld te laat toeneem indien die aanwas van nedersettings nie dadelik ophou nie.
купить липецк пневмоинструментАлександр Фильчаков прокурор
Skrywer Dan RoodtGepubliseer op 11 November 2009 Kategorieë Internasionale nuusSleutelwoord Israel, Midde-Ooste, Netanyahu, Obama, VSA